# Franjo Plavšić

### Izvor: Wikipedija

Ovaj članak zahtijeva stilsku doradu. Članak treba preurediti tako da stilom zadovoljava zahtjeve Wikipedije.

Ovaj članak ili odjeljak nije wikipediziran. Tekst članka treba preurediti u wikitekst.
Potom uklonite ovaj predložak.

Prof. dr.sc. Franjo Plavšić rođen je 29.08.1946. godine u Privlaci kod Vinkovaca. Hrvatsku je zadužio svojim znanstvenim radovima, kao kemičar, toksikolog, redoviti profesor na Farmceutsko-biokemijskom fakultetu Sveučilišta u Zagrebu, a svakako i kao književnik. Napisao je nekoliko romana «lijepe književnosti», anegdote u kojima je oslikao smiješne trenutke u najtežim danima Domovinskog rata. Bio je terenac: voditelj toksikološke službe u ratnim uvjetima, koja je osnovana u Stožeru saniteta Ministarstva zdravstva (ratnog, naravno) da bi nakon rata, 1997. godine osnovao «mirnodopsku» toksikologiju u obliku ustanove: "Hrvatski zavod za toksikologiju" (HZT), posvećenu zaštiti ljudi od opasnih kemikalija, učenju o postupanju s kemikalijama, davao je korisne procjene i izradio brojne studije o opasnosti od pojedinih vrsta kemikalija. Oko sebe u prvoj hrvatskoj ustanovi koja se sustavno bavi kemikalijama i zaštitom od kemikalija, učenjem o sigurnom radu i procjenama opasnosti od kemikalija, okupio nekoliko osoba vrlo predanih radu na čuvanju ljudskog zdravlja u neminovnosti korištenja nekih opasnih kemikalija, bez kojih se puno toga ne može. Čovjek, kemičar, koji je zanat ispekao u laboratorijima (počev od «Instituta Ruđer Bošković», «Plive» i dijagnostičkog laboratorija u KBC Zagreb, na Klinici Rebro) svoje znanje nesebično prenosi na sve one koji ga hoće poslušati. Nešto od toga je i u njegovim novijim knjigama: «Uvod u analitičku toksikologiju» u izdanju «Školske knjige» 2006. godine koju je napisao zajedno sa svojom asistenticom na Fakultetu, dr. sc. Irenom Žuntar. To je ujedno prva knjiga koja obrađuje pitanje otrovnosti i apsorpcije otrova (prodor) u organizam, a da nije prijevod sa stranog jezika, već originalni rad. Za radnike koji u svojem poslu moraju baratati nekim od opasnih kemikalija napisao je, zajedno sa svojim suradnicima iz Hrvatskog zavoda za toksikologiju: Alkom Wolf Čoporda i Zdravkom Lovrićem, knjigu «Siguran rad s kemikalijama», također 2006. godine. Knjiga je originalni priručnik za sve koji rade s kemikalijama u tvornicama, na uvozu kemikalija i stavljanju u promet raznih kemijskih proizvoda i slično.

Dobavljeno iz "http://hr.wikipedia.org../../../f/r/a/Franjo_Plav%C5%A1i%C4%87_772a.html"

Kategorije: Potrebna stilska dorada | Potrebno wikipedizirati | Hrvatski kemičari

##### Views

- Članak
- Razgovor
- Trenutna inačica

##### Traži